laion/Wikipedia-Exotic huggingface dataset:
L'amore comporta

L'amore comporta — ბიაჯო ანტონაჩის მეთორმეტე სტუდიური ალბომი. იგი გამოიცა 2014 წლის 8 აპრილს. დისკი გამოსცა ლეიბლმა Sony Music. იტალიაში ალბომი ჩარტების #1, ხოლო შვეიცარიაში - #32 პოზიციაზე მოხვდა. Cado - 3:26 Ti penso raramente - 4:01 L'amore comporta - 3:27 Hai bisogno di me - 3:22 Tu sei bella - 4:02 Mai mi dici amore - 2:55 Dolore e forza - 3:48 Ho la musica nel cuore - 3:30 Ricordati chi sei - 3:41 Le veterane - 2:43 Barbara - 4:00 Ora e mai per sempre - 4:00 Libera - 3:52 ↑ Classifica settimanale dal 07-04-2014 al 13-04-2014. დაარქივებულია ორიგინალიდან — 19-04-2014. ციტირების თარიღი: 10-11-2014. ↑ L'amore comporta.
უშფოთველობა (სურათი)

უშფოთველობა (ინგლ. Bliss) — Microsoft Windows XP ოპერაციულ სისტემაში ჩართული BMP ფორმატის სურათის დასახელება, რომელიც გადაღებულ იქნა კალიფორნიის შტატის სონომის ოლქში, სონომის ველიდან სამხრეთ-აღმოსავლეთით, ძველი სარძევე ფერმა Clover Stornetta-ს სიახლოვეს. გამოსახულებაზე აღბეჭდილია მწვანე ბორცვები და ცისფერი ცა ფრთა-ღრუბლებლებით. გამოსახულება გამოიყენება სტანდარტულ ეკრანულ ფონად თემაში Luna ოპერაციულ სისტემაში Windows XP. ფოტონამუშევარი ეკუთვნის სეინთ-ჰელენაში მაცხოვრებელ პროფესიონალ ფოტოგრაფს, ჩარლზ ო'რიერს, რომელმაც აღნიშნული ფოტოსურათი გადაიღო ციფრული დიზაინ-კომპანიისთვის HighTurn. ო'რიერი ფოტოსურათებს ასევე იღებდა კერძო კომპანიისთვის Corbis, რომელიც ბილ გეითსის საკუთრებაში იყო. ↑ No view of Palouse from Windows. დაარქივებულია ორიგინალიდან — 2008-01-20. ციტირების თარიღი: 2008-01-20.
ტრიოლეტი

ტრიოლეტი (ფრანგ. triolet; იტალ. trio — სამი) — რვატაეპიანი ლექსი, რომელშიც პირველი ტაეპი სამჯერ მეორდება. VIII ტაეპი იმეორებს მეორეს. ტრიოლეტში რითმა ორი სახისაა: I, III, IV, V, VII ტაეპები ერთ რითმას ატარებენ, II, VI და VIII — მეორეს. რითმული წყობა გრაფიკულად ასეთია: abaaabab. ლექსის ყველა მყარ ფორმათა შორის ტრიოლეტი ყველაზე უფრო შეზღუდული ფორმაა და, ამდენად, უფრო გასართობი პოეზიისთვისაა განკუთვნილი. ტრიოლეტი გავრცელებული იყო შუა საუკუნეების ფრანგულ პოეზიაში. საქართველოში ის XX საუკუნის 10-იან წლებში დაამკვიდრეს ვალერიან გაფრინდაშვილმა, პაოლო იაშვილმა, იოსებ გრიშაშვილმა და ალექსანდრე აბაშელმა. ტრიოლეტი — უცხო სიტყვათა ლექსიკონი
გეოგრაფიული პოსიბილიზმი

გეოგრაფიული პოსიბილიზმი (ლათ. possibilis — შესაძლებელი) — თეორია ან მიმართულება კულტურულ გეოგრაფიაში, რომელიც არ უარყოფს ფიზიკური გარემოს გავლენის როლს კულტურაზე და რომლის მიხედვით კულტურა განსაზღვრულია სოციალური გარემოებებით. წარმოიქმნა XX საუკუნის დასაწყისში როგორც გეოგრაფიული დეტერმინიზმის იდეების თავისებური რეაქცია. პოსიბილიზმის თანახმად, კაცობრიობის მთელი ისტორია და კულტურა განისაზღვრება გეოგრაფიული გარემოს გავლენით. გეოგრაფიული დეტერმინიზმისგან განსხვავებით, პოსიბილიზმის მომხრეები თავისი კვლევების ამოსავალ პუნქტად იღებენ ადამიანსა და მის კულტურას. ისინი გეოგრაფიულ გარემოს განიხილავენ როგორც ადამიანთა საქმიანობის შეზღუდულ და ცვალებად საწყისს. გეოგრაფიული პოსიბილიზმის საფუძვლები ასახულია ფრანგი ისტორიკოსის ლუსიენ ფევრის ნაშრომში. შემდეგ გეოგრაფიული პოსიბილიზმის განვითარებაში მთავარი როლი ითამაშა „ადამიანის გეოგრაფიის“ ფრანგულმა სკოლამ. მისი იდეების მეტად გაშლილი ფორმა განვითარდა საფრანგეთში. ამ მიმართულების მომხრეები იყვნენ გერმანიაში ო. შლიუტერი, ლ. ვაიბელი, აშშ-ში ი. ბოუმენი და სხვა. პოსიბილიზმი ხედავს კაცობრიობას როგორც ერთსა და იმავე გარემოში სხვადასხვა შესაძლებლობებში არჩევანის მქონეს. პოსიბილიზმის მიმდევრებს, პოსიბილისტებს უწოდებენ, რომელთა მიხედვით, თვით ადამიანები არიან კულტურის ძირითადი არქიტექტორები, ხოლო ნებისმიერი ფიზიკური გარემო იძლევა მრავალ შესაძლებლობას სხვადასხვა კულტურების განვითარებისათვის. გეოგრაფიული დეტერმინიზმი ↑ გეოგრაფიული პოსიბილიზმი — გეოგრაფიული ენციკლოპედია ↑ გეოგრაფიული პოსიბილიზმი — დიდი საბჭოთა ენციკლოპედია
კალიგრამი

კალიგრამი — ლექსი, რომლის გრაფიკული წყობა ფურცელზე ქმნის ნახატის ფორმას. ეს უკანასკნელი ხშირ შემთხვევაში ტექსტის სიუჟეტთან არის დაკავშირებული, მაგრამ ზოგჯერ მისი საპირისპიროცაა. ტერმინი შემოიტანა გიიომ აპოლინერმა (ორი ტერმინის - „კალიგრაფია“ და „იდეოგრამა“ - შერწყმით) და მანვე განავითარა თავის შემოქმედებაში. ეტიმოლოგიურად ეს სიტყვა ნიშნავს „ლამაზ ნაწერს“: ბერძნული ზედსართავი kali (ლამაზი) და არსებითი სახელი gramma (წერილობითი ნიშანი). ხშირად ამ ფორმას გრაფიკულ პოეზიადაც მოიხსენიებენ.
ამნიონი

ამნიონი (ბერძნ. amnion) — ქვეწარმავლების, ფრინველებისა და ძუძუმწოვრების, აგრეთვე ზოგი უხერხემლო ცხოველების ერთ-ერთი ჩანასახოვანი გარსი. იმისდა მიხედვით, აქვთ თუ არა ცხოველებს ამნიონი, განასხვავებენ ამნიონიანებს,ანუ უმაღლეს და უამნიონოებს, ანუ უმდაბლეს ხერხემლიანებს. ამნიონი ვითარდება ჩანასახის ირგვლივ, გარეთა და შუა საჩანასახე ფურცლების ნაოჭების სახით. შემდეგ ნაოჭების კიდეები ურთიერთს შეეზრდება და ჩანასახის ირგვლივ ვითარდება ორი გარსი. შიგნითა გარსი ამნიონია, ხოლო გარეთა — სერიოზული გარსი, რომელიც ძუძუმწოვრებში ქორიონი ეწოდება. ქვეწარმავლების ამნიონის სისხლზარღვები არ აქვს; ფრინველებისა და ძუძუმწოვრების ამნიონში კი სისხლძარღვებიც ვითარდება და შემკუმშველიკუნთოვანი ბოჭკოებიც. ამნიონის ღრუ ამოვსებულია სისხლძარღვებიდან გამოჟონილი ე. წ. ამნიონური სითხით, რომელიც ჩანასახს მექანიკური დაზიანებისა და გამოშრობისაგან იცავს. იგი შეიცავს ორგანულ ნაერთებს — ცილებს, შარდოვანას, შაქრებსა და ჰორმონებს, აგრეთვე არაორგანულ მარილებს. მშობიარობის დროს ამნიონი სკდება და სითხე იღვრება. ამნიონის ნარჩენებს ახალშობილის სხეულზე „პერანგს“ ეძახიან. ამნიონს უწოდებენ აგრეთვე მწერების, მორიელების, ნემერტინებისა და ზღვის ზღარბების ჩანასახოვან გარსს. ქართული საბჭოთა ენციკლოპედია, ტ. 1, თბ., 1975. — გვ. 400.
Last Concert in Japan

Last Concert in Japan — ჯგუფ Deep Purple-ის მიერ 1975 წელს იაპონიაში გამართულ კონცერტებზე ჩაწერილი საკონცერტო ალბომი. გამოვიდა 1977 წელს. იაპონიაში მან ოქროს სტატუსი მიიღო. Deep Purple ჯონ ლორდი - კლავიშებიანები, Hammond-ის ორგანი, ბეკ-ვოკალი იენ პეისი - დასარტყმელი საკრავები, პერკუსია დევიდ კოვერდეილი - წამყვანი ვოკალი გლენ ჰიუზი - ბას-გიტარა, ვოკალი ტომი ბოლინი - გიტარა, წამყვანი ვოკალი სიმღერაში "Wild Dogs" დამატებითი პერსონალი პროდიუსერები - Deep Purple და მარტინ ბირჩი. ინჟინერი - მარტინ ბირჩი თანაშემწე ინჟინერი - შიგეო მაცუმოტო ↑ Allmusic review ↑ Japanese album certifications – Deep Purple – Last Concert in Japan იაპონურად. იაპონიის ხმისჩამწერი ინდუსტრიის ასოციაცია.
Deep Purple in Concert

Deep Purple in Concert — ჯგუფ Deep Purple-ის მიერ 1970 და 1972 წლებში BBC-სთვის ჩაწერილი კონცერტების კრებული, გამოცემული საკონცერტო ალბომის სახით 1980 წელს. 2001 წელს გამოვიდა მისი ხელმეორე ვერსია. ამ ვერსიაში მითითებულია სიმღერების არასწორი ხანგრძლივობა. 2004 წელს მეორე დისკი გამოვიდა Live on the BBC-ის სახით. 2012 წელს იგი აგრეთვე გამოიცა, როგორც In Concert '72. ყველა სიმღერის ავტორები: რიჩი ბლეკმორი, იენ გილანი, როჯერ გლოვერი, ჯონ ლორდი, იენ პეისი, გარდა მითითებულისა. "Speed King" და "Smoke on the Water" ამ CD შეიტანეს "Black Night", "Bird Has Flown" და "Grabsplatter" შეტანილია Listen, Learn, Read On-ში. ↑ Deep Purple in Concert at Allmusic ↑ Album liner notes
უამნიონოები

უამნიონოები (ქართ. უარყ. თავსართ-ბოლოსართი უ—ო და ამნიონი) (Anamnia) — უმდაბლესი ხერხემლიანი ცხოველები, რომელიც დაკავშირებული არიან წყალთან მთელი სიცოცხლის მანძილზე ან განვითარების მხოლოდ დასაწყის სტადიებში. უამნიონოებს ეკუთვნიან მრგვალპირიანები, თევზები, ამფიბიები. ამნიონიანებისაგან განსხვავებით, ამნიონი და ალანტოისი არ გააჩნიათ. ქართული საბჭოთა ენციკლოპედია, ტ. 10, თბ., 1986. — გვ. 95.
დავით გობეჯიშვილი

დავით გობეჯიშვილი (დ. 3 იანვარი, 1963, სოფ. ხურუთი, ონის რაიონი, საქართველოს სსრ, სსრკ) — ქართველი მოჭიდავე (თავისუფალი სტილი). სეულის 1988 წლის თამაშების ჩემპიონი და ბარსელონის 1992 წლის თამაშების ბრინჯაოს პრიზიორი. მსოფლიოს 2-გზის (1985, 1990) და ევროპის ჩემპიონი (1985). კეთილი ნების თამაშების ჩემპიონი (1990), სსრკ ხალხთა IX სპარტაკიადის ჩემპიონი (1986), საბჭოთა კავშირის 3-გზის ჩემპიონი (1985, 1986, 1988), 2-გზის მეორე (1987, 1989) და მესამე პრიზიორი (1990), დსთ-ის ჩემპიონი (1992). საქართველოს ორგზის წლის საუკეთესო სპორტსმენი (1985, 1990). საბჭოთა კავშირის სპორტის დამსახურებული ოსტატი (1985). ღირსებისა და ვახტანგ გორგასლის II ხარისხის ორდენების კავალერი. 1994–2000 წლებში იყო საქართველოს ჭიდაობის ფედერაციის პრეზიდენტი. 2001—2004 წლებში იყო საქართველოს სპორტის სახელმწიფო დეპარტამენტის თავმჯდომარის მოადგილე. 2008–2012 წლებში იყო საქართველოს ეროვნული ოლიმპიური კომიტეტის ვიცე-პრეზიდენტი. 2008 წლის 17 ნოემბერს შეუერთდა იმ საინიციატივო ჯგუფს, რომელმაც წერილით მიმართა საერთაშორისო ოლიმპიურ კომიტეტს 2014 წლის ზამთრის ოლიმპიადის სოჭიდან (რუსეთი) გადატანის შესახებ. 2011 წელს, სერიაში „ქართველი ოლიმპიური ჩემპიონები“ (პროექტის ავტორი და მთავარი რედაქტორი ელგუჯა ბერიშვილი) გამოიცა გიორგი ჩოჩიშვილის წიგნი „დავით გობეჯიშვილი“. ენციკლოპედია „საქართველო“, ტ. 2, თბ., 2012. — გვ. 54. 1990 წლის დეკემბერში სპორტულმა ჟურნალისტებმა დავით გობეჯიშვილი საქართველოს წლის საუკეთესო სპორტსმენად დაასახელეს. დავით გობეჯიშვილი — საქართველოს ბიოგრაფიული ლექსიკონი დავით გობეჯიშვილი — ბიოგრაფიული ლექსიკონი დავით გობეჯიშვილი — საქართველოს ეროვნული ოლიმპიური კომიტეტი დავით გობეჯიშვილი — მემატიანე ↑ ვაჟა დანელია. (1 ოქტომბერი, 2020) დავით გობეჯიშვილი: დიდი ჩემპიონი ონიდან.... lelo.ge. ციტირების თარიღი: 16 იანვარი, 2022 ↑ დავით გობეჯიშვილი — საქართველოს საუკეთესო სპორტსმენი // „ლელო“, 1 იანვარი, 1991, № 1 (10414), გვ. 1.
უარზანგობა

უარზანგობა, საუპატიო — უპატიობის საზღვაური გიორგი ბრწყინვალის სამართალში (ძეგლის დადება მეფეთ-მეფის გიორგის მიერ, მმ. 31, 32, 39,40). უარზანგობის ოდენობა დამოკიდებული იყო „სისხლის“ ოდენობაზე და მის 1/40 ნაწილს შეადგენდა. მაგ., აზნაურთა, ხევისბერთა უარზანგობა 150 თეთრი იყო. დოლიძე ი., ქართული საბჭოთა ენციკლოპედია, ტ. 10, თბ., 1986. — გვ. 95.
მაურიცჰეისი

მაურიცჰეისი (ნიდერლ. Mauritshuis) — სამხატვრო გალერეა ნიდერლანდებში, ქალაქ ჰააგაში. მდებარეობს ვეივერის ტბის სანაპიროზე. XVII საუკუნის ჰოლანდიური არქიტექტურის ძეგლია და აგრეთვე მუზეუმი (სურათების სამეფო კაბინეტი). მაურიცჰეისი ჰოლანდიური კლასიციზმის ნიმუშია, რომელიც აშენდა 1633-1635 წლებში არქიტექტორ პიტერ პოსტის მიერ პრინც მორიც ორანელისთვის. მაურიცჰეისის მუზეუმს საფუძვლად დაედო ვილჰელმ V ორანელის „ხელოვნების კაბინეტის“ სურათების კოლექცია. აქ თავმოყრილია ჰოლანდიური, ნიდერლანდური და ფლამანდიური სკოლის მეტად მაღალხარისხიანი კრებულები. მაურიცჰეისი 1995 წელს გადავიდა სპეციალიზებული ფონდის განკარგულებაში. ამჟამინდელი კოლექცია დაახლოებით 800 სურათისგან შედგება და ფოკუსირდება ჰოლანდიელი და ფლამანდიელი მხატვრების (პიტერ ბრეიგელი, პაულუს პოტერი, პეტერ პაულ რუბენსი, რემბრანდტი, იან ვერმეერი და სხვა) ნამუშევრებზე. დღეისათვის ნიდერლანდების ერთ-ერთი ყველაზე მონახულებადი მუზეუმია. მაურიცჰეისი — ოფიციალური საიტი (ნიდერლანდური ენა) ↑ 1.0 1.1 archINFORM — 1994. <a href="https://wikidata.org/wiki/Track:Q265049"></a>
უბიკვისტები

უბიკვისტები (< ლათ. ubique — ყველგან) — ცხოველებისა და მცენარეების სახეობები, რომლებიც ბინადრობენ სხვადასხვაგვარ ეკოლოგიურ პირობებში, მაგ., სხვადასხვა ნიადაგში, ეკოლოგიურად თავისებურებებით განსხვავებულ შიდა წყალსატევებში, ხმელეთის სხვადასხვა ბიოტოპში და ა. შ. ახასიათებთ ფართო ეკოლოგიური ვალენტობა — შეუძლიათ იარსებონ თითქმის ყოველგვარ კლიმატურ პირობებში, სხვადასხვა მარილიანობის მქონე წყალში და განსხვავებულ ადგილსამყოფელში. უბიკვისტებს ეკუთვნის ჩვეულებრივი ლელი — გვხვდება წყალსატევებსა და ხმელეთზე, ზოგჯერ გრუნტის წყლებიან ადგილებში, თიხნარ და ქვიშნარ გრუნტზე — ტროპიკებიდან არქტიკამდე; ჩვეულებრივი ფიჭვი — იზრდება სფაგნუმიან ჭაობებში, კირქვებზე, ქვიშაე, თიხნარ ნიადაგზე; მგელი და ჩვეულებრივი მელა გავრცელებულია ტუნდრაში, ტყეში, ველზე, ნახევრად უდაბნოებში, ზოგჯერ უდაბნოშიც. განსაკუთრებით მრავალრიცხოვანია უბიკვისტები წყლის გარემოში (მაგ., მრავალი წყლის უმარტივესი, დიატომისებრი წყალმცენარეები და სხვა). ქართული საბჭოთა ენციკლოპედია, ტ. 10, თბ., 1986. — გვ. 96.
მორალიტე

მორალიტე (ლათ. moralis — ზნეობრივი) — XV–XVI სს. ევროპის ქვეყნებში ზნეობრივ-დამრიგებლური ხასიათის ალეგორიული დრამატული ნაწარმოები. პერსონაჟები სიმბოლურად განასახიერებენ სხვადასხვა ადამიანურ ღირსებასა თუ ნაკლოვანებას. რელიგიური ხასიათის მოუხედავად მორალიტეში წარმოდგენილი სიტუაციები უახლოვდება რეალურ სინამდვილეს. მორალიტეს ალეგორიული პერსონაჟები პირველწყაროდ იქცა შემდგომი დროის დრამატურგიისათვის და ტიპიზაციის პრინციპებისთვის. მორალიტე — სტატია ენციკლოპედია ბრიტანიკიდან (ინგლისური)
იაპონელები

იაპონელები — ერი, იაპონიის ძირითადი მოსახლეობა (99%). საერთო რაოდენობა 111 მლნ. (1975, შეფასება), იაპონიის გარდა ცხოვრობენ აშშ-ში, კანადაში, ბრაზილიაში და ლათინური ამერიკის სხვა ქვეყნებში. ლაპარაკობენ იაპონურ ენაზე, ანთროპოლოგიურად განეკუთვნებიან მონღოლოიდურ რასას. სახელები: თვითწოდება - 日本人 – ნიჰონჯინ; საერთო რაოდენობა: 125,6 მლნ. ენა: იაპონური. რელიგია: ბუდიზმი, მაჰაიანის ფორმა, რომელშიც მრავალი სექტა შედის. მასთან ერთად აღიარებულია სინტოიზმი. არიან აგრეთვე ქრისტიანები და სინკრეტული კულტების მიმდევრები. ტომთა ჯგუფის სახით იაპონელები ჩამოყალიბდნენ ძვ. წ. I ათასწლეულის შუა ხანებში სამხრეთ კორეის ნახევარკუნძულიდან ენეოლითური კულტურის მქონე იაელთა დიდი ჯგუფია გადმოსახლების შედეგად იაპონიის კუნძულებზე, რომლებზეც მანამდე დასახლებული იყვნენ აინები და ნაწილობრივ მალაიურ-პოლონეზიური ტომები. IV საუკუნეში ჩამოყალიბდა პირველი ერთიანი იაპონიური სახელმწიფო (იამატოს სამეფო). ამით დასრულდა ძვ. იაპონელ ტომთა კონსოლიდაცია ერთ ეროვნებად, რომელიც შემდგომში განვითარდა ჩინეთის, კორეის, ინდოეთის ძვ. ცივილიზაციის გავლენით.
ვოდევილი

ვოდევილი (ფრანგ. vaudeville) — მსუბუქი ხასიათის კომედიური პიესა, რომლისთვისაც დამახასიათებელია ინტრიგა, მოქმედების სწრაფი განვითარება, ანეგდოტური სიტუაციები, ხუმრობა, კალამბური, მოულოდნელი, მაგრამ კეთილი დასასრული, მუსიკის თანხლება, სასიმღერო კუპლეტები და ცეკვა. დრამის ერთ-ერთი ჟანრი, რომელიც გამოეყო კომედიას და დასრულებული სახით ჩამოყალიბდა XVIII საუკუნის საფრანგეთში, ბურჟუაზიული რევოლუციის დროს. ვოდევილის ფუძემდებელია ე. სკრიბი. რუსეთში ვოდევილი ჩნდება XIX საუკუნის დასაწყისში და იძენს ისტორიულ-ეროვნულ მოტივებს. მოგვიანებით ვოდევილში ჩნდება დემოკრატიული ტენდენციები და სინამდვილის მახინჯი მხარეების მხილება. ქართული ვოდევილის პირველი ნიმუშები ეკუთვნის რ. ერისთავს („ბიძიასთან გამოხუმრება“, „მასწავლებელი სოფლის სკოლისა, ჯერ დაიხოცნენ, მერე იქორწინეს“). კოტე მარჯანიშვილის სახელობის თეატრში 60-იანი წლებიდან დიდი წარმატებით იდგმებოდა „ძველი ვოდევილები“. შონია მ., ქართული საბჭოთა ენციკლოპედია, ტ. 4, თბ., 1979. — გვ. 440.
ინგილო-ქოთოქლო

ინგილო-ქოთოქლო — სოფელი აზერბაიჯანის შაქი-ზაქათალის რეგიონის კახის რაიონში, ისტორიულ ჰერეთში. 2012 წლის 1 იანვრის მონაცემებით სოფელში ცხოვრობს 230 ოჯახი, 747 კაცი. მოსახლეობის აბსოლუტურ უმრავლესობას შეადგენენ ქრისტიანი ინგილოები. XX საუკუნის დასაწყისში სოფელში ცხოვრობდა 227 ქრისტიანი ინგილო. მოქმედებდა სკოლა. ინგილო-ქოთოქლოს სამების ეკლესია ↑ Центр Льва Гумилева - Современное евразийство: Территория Грузии искусственно увеличивалась за счет Азербайджана---Ягуб Махмудов, Научное общество кавказоведов ↑ The project "Authentic Azerbaijan"—Discover Azerbaijan. დაარქივებულია ორიგინალიდან — 23.10.2013. ციტირების თარიღი: 07.04.2014. ↑ ჯანაშვილი მ., „საინგილო“, ტფილისი, 1910
ინგილო-ქოთოქლოს სამების ეკლესია

ინგილო-ქოთოქლოს სამების ეკლესია — მართლმადიდებლური ეკლესია აზერბაიჯანის კახის რაიონის სოფელ ინგილო-ქოთოქლოში. ქოთოქლოს (იგივე შუახევის) სამების ეკლესია აშენებულია XIX საუკუნის 90-იან წლებში კავკასიაში მართლმადიდებელი ქრისტიანობის აღმდგენი საზოგადოების მიერ. ყულოშვილი მ., ქოთოქლოს (შუახევის) სამების საყდარი, თბ., 2012
ბესარაბიის გუბერნია

ბესარაბია წარმოადგენდა 1812-1871 წლებში რუსეთის იმპერიის ობლასტს, ხოლო შემდგომ წლებში 1871-1917 გუბერნიას. ის იყო მოლდოვის სამთავროს აღმოსავლეთი ნაწილი, რომლის ანექსიაც რუსეთმა რუსეთ-ოსმალეთის ომის (1806-1812) შემდგომ დადებული ბუქარესტის საზავო ხელშეკრულების (1812) საფუძველზე მოახდინა. გუბერნია 1917 წელს რუსეთის იმპერიის დაშლის შემდეგ, სფატულ ცერის გადაწყვეტილებით გაუქმდა და მის ნაცვლად იმავე წლის დეკემბერში შეიქმნა მოლდოვის დემოკრატიული რესპუბლიკა, რომელიც 1918 წლის აპრილში შეუერთდა რუმინეთს. ყოფილი გუბერნიის ტერიტორიის დაახლოებით 70% დღეისთვის ეკუთვნის მოლდოვეთს, ხოლო 30% უკრაინას. ვიკისაწყობში არის გვერდი თემაზე: ბესარაბიის გუბერნია ბესარაბია რუსეთის რევოლუცია Keith Hitchins, Rumania: 1866-1947 (Oxford History of Modern Europe). 1994, Clarendon Press. ISBN 0-19-822126-6 Charles King, The Moldovans: Romania, Russia, and the Politics of Culture, 2000, Hoover Institution Press. ISBN 0-8179-9791-1
ყვრიმალის ძვალი

ყვრიმალის ძვალი (ლათ. os zygomaticum, zygoma) — წყვილი ძვალი, რომელიც უერთდება მეზობლად განლაგებულ ტვინისა და თავის ქალას სახის განყოფილების ძვლებს და ამაგრებს სახის განყოფილებას. მასზე არჩევენ 3 ზედაპირს: გარეთ მიმართულ ლატერალური ზედაპირს – facies lateralis, შიგნით მიმართულ თვალბუდისმხრივ ზედაპირს – facies orbitalis, რომელიც შედის თვალბუდის გარეთა და ქვემო კედლების შემადგენლობაში, და საფეთქლის ფოსოსაკენ მიმართულ საფეთქლისმხრივ ზედაპირს – facies temporali. ყვრიმალის ძვალს აქვს სამი მორჩი: ზედა ყბის მორჩი (Processus maxillaris) შუბლისეული მორჩი (Processus frontalis) და საფეთქლისეული მორჩი (Processus temporalis). შუბლისეული მორჩი გამოდის ყვრიმალის ძვლის ზემო კუთხიდან და უერთდება შუბლის ძვლის ყვრიმალისეულ მორჩს შუბლ-ყვრიმალის ნაკერით – sutura frontozygomatica და სოლისებრი ძვლის დიდ ფრთას სოლისებრ-ყვრიმალის ნაკერით – sutura sphenozygomatica. თვალბუდისმხრივ ზედაპირზე მდებარეობს ყვრიმალ-თვალბუდის ხვრელი – foramen zygomaticoorbitale, რომელიც ყვრიმალის ძვლის სისქეში ოყოფა ორ არხად: ერთი მათგანი იხსნება ძვლის წინა ზედაპირზე ყვრიმალ-სახის ხვრელით – foramen zygomaticofaciale, მეორე – საფეთქლისმხრივ ზედაპირზე ყვრიმალ-საფეთქლის ხვრელით – foramen zygomaticotemporale (ამ არხებში გადის ნერვები). ყვრიმალის ძვლის უკანა კუთხიდან გამოდის საფეთქლისეული მორჩი – processus temporalis, რომელიც უერთდება საფეთქლის ძვლის ყვრიმალისეულ მორჩს და მასთან ერთად წარმოქმნის ყვრიმალის რკალს – arcus zygomaticus. ყვრიმალის ძვლის ზედა ყბის მორჩი უერთდება ზედა ყბის ყვრიმალის მორჩს ძვლოვანი ნაკერით – sutura zygomaticomaxillaris. ყვრიმალის ძვალი — ინფორმაცია (რუსული) ↑ Johann Schwelger und Runhild Lucius: Der Mensch – Anatomie und Physiologie. 5. Auflage. Georg Thieme Verlag, 2006, ISBN 978-3-131-68935-1.
მარი-ლუიზ კოლეირო-პრეკა

მარი-ლუიზ კოლეირო-პრეკა (მალტ. Mari-Louis Coleiro Preca, ინგლ. Marie-Louise Coleiro Preca, დ. 7 დეკემბერი 1958 კორმი, ბრიტანეთის კოლონია მალტა) — მალტელი ლეიბორისტი პოლიტიკოსი, მალტის პრეზიდენტი 2014 წლის 4 აპრილიდან 2019 წლის 4 აპრილამდე. იგი ქვეყნის მეორე ქალი პრეზიდენტია აგათა ბარბარას შემდეგ და ქვეყნის ისტორიაში ყველაზე ახალგაზრდამ დაიკავა აღნიშნული თანამდებობა. მალტის პრეზიდენტის ოფიციალური საიტი. დაარქივებული 2009-08-06 საიტზე Wayback Machine. (ინგლისური) ↑ Новым президентом Мальты назначена Мари-Луиз Колейро Прека.. დაარქივებულია ორიგინალიდან — 2014-04-07. ციტირების თარიღი: 2014-04-07.
Five Live!

Five Live! — ინგლისელი მუსიკოს სტინგის EP, რომელიც გამოვიდა 1994 წელს. მასში შეტანილია სტინგის 1993 წლის საკონცერტო ჩანაწერები. დისკი გამოიცა ავსტრალიაში, პრომოს სახით. All This Time (საკონცერტო) - 6:19 Roxanne (საკონცერტო) - 5:48 The Soul Cages (საკონცერტო) - 6:21 Walking On The Moon (საკონცერტო) - 3:48 Fortress Around Your Heart (საკონცერტო) - 3:26 ინფორმაცია Allmusic-ზე
უბისთავის ქედი

უბისთავის ქედი — ქედი საქართველოში, მცხეთა-მთიანეთის მხარის დუშეთის მუნიციპალიტეტში. წარმოადგენს ქართლის ქედის ჩრდილოეთ-დასავლეთის განშტოებას. იწყება მთა მისელურიდან (2937 მ) და გადაჭიმულია ფშავის არაგვისა და ხევსურეთის არაგვის შესართავამდე. შუა ნაწილში აღმართულია მთა უბისთავი (2329 მ). სიგრძე 9 კმ. აგებულია ზედაიურული და ქვედაცარცული მერგელებით, კირქვებით და ქვიშაქვებით. ჩრდილოეთ-აღმოსავლეთი კალთა დანაწევრებულია ფშავის არაგვის შენაკადებით. კალთების ქვედა ნაწილი შემოსილია ფოთლოვანი ტყით, ზედა — სუბალპური ბალახეულით. ჩანგაშვილი გ., ქართული საბჭოთა ენციკლოპედია, ტ. 10, თბ., 1986. — გვ. 97.
უგრეხელი

უგრეხელი (ლათ. Vicia ervilia) — ერთწლოვანი ბალახოვანი მცენარის გვარი პარკოსანთა ოჯახისა. აქვს სწორმდგომი ან ნახევრად გართხმული ღერო, რომლის სიმაღლე 20—55 სმ აღწევს, წყვილფრთისებრ რთული 3—8 წყვილი ვიწროფოთოლაკიანი ფოთოლი, წვრილ-წვრილი თეთრი, ვარდისფერი ან მოლურჯო-იისფერი ყვავილი, ბრტყელი ან ამობურცული თესლი; ნაყოფი პარკია. გვარში 5 სახეობაა, კულტურაში 1 — ჩვეულებრივი ოსპი (Lens culinaris). გავრცელებულია ევროპის ბევრ ქვეყანაში, აზიაში, ჩრდილოეთ აფრიკაში. სასურსათო და საქონლის საკვები კულტურაა. უგრეხილი საგაზაფხულო მცენარეა, საკმაოდ გვალვაგამძლე, ვეგეტაციის პერიოდია 75—115 დღე. თესლი შეიცავს ცილებს, სახამებელს, ცხიმებსა და ვიტამინებს. იყენებენ კულინარიაში, საკონდიტრო და საკონსერვო წარმოებაში და სხვაგან. ნასყიდაშვილი, პ., ქართული საბჭოთა ენციკლოპედია, ტ. 10, თბ., 1986. — გვ. 100.
პიჩეს გელდოფი

პიჩეს ჰანიბლოსომ გელდოფ-კოენი (ინგლ. Peaches Honeyblossom Galdof-Cohen; დ. 13 მარტი, 1989, ლონდონი, ინგლისი, დიდი ბრიტანეთი — გ. 7 აპრილი, 2014, კენტის საგრაფო, ინგლისი, დიდი ბრიტანეთი) — ბრიტანელი ჟურნალისტი, ტელეწამყვანი და მოდელი. პიჩეს გელდოფი დაიბადა 1989 წლის 13 მარტს ლონდონში, ბრიტანელი მუსიკოსის ბობ გელდოფის და ტელეწამყვან პაულა იეტსის (1959—2000) ოჯახში (ქორწინებაში იყვნენ 1986—1996 წლებში). 11 წლის ასაკში პიჩესს დედა გარდაეცვალა, ჰეროინის გადაჭარბებული დოზის მიღებით. პიჩეს გელდოფს ჰყავს ორი ღვიძლი და, ფიფი ტრიკსიბელ გელდოფი და პიქსი გელდოფი. მას ასევე ჰყავს და დედის მხრიდან — თაიგერ ლილი ჰატჩინს-გელდოფი (დ. 1996). პიჩესი იზრდებოდა ჩელსიში, ლონდონსა და კენტში. განათლება მიიღო Queen's College-ში, რომელიც 2007 წელს დაამთავრა. თვრამეტი წლის ასაკში მან დატოვა მამაისის სახლი და იქირავა ბინა იზლინგტონში, ლონდონის ჩრდილოეთში. პიჩესის კარიერა ჟურნალისტიკაში დაიწყო 2004 წელს, გაზეთში Elle Girl სტატიების გამოქვეყნებით. 14-17 წლამდე წერდა ყოველკვირეულ სოციო-პოლიტიკურ სვეტს გაზეთში The Daily Telegraph, აქვს გამოქვეყნებული არაერთი სტატია გაზეთში The Guardian. მოგვიანებით მუშაობდა ტელეწამყვანადაც. 2007 წლის სექტემბერში ჰქონდა სამოდელო დებიუტი ლონდონის მოდის კვირეულზე. 2008—2011 წლებში ქორწინებაში იყო მაქს დრამისთან (დ. 1985). 2012 წლის 8 სექტემბრიდან იმყოფებოდა ქორწინებაში ტომას კოენთან. წყვილს ჰყავს ორი ვაჟი — ასტალა დილან უილოუ (დ. 21 აპრილი, 2012) და ფედრ ბლუმ ფორევერი (დ. 23 აპრილი, 2013). 2013 წელს, ტაბლოიდის მტკიცებით, პიჩეს გელდოფი გადავიდა თავისი მეორე მეუღლის აღმსარებლობაზე — იუდაიზმზე. პიჩეს ჰანიბლოსომ გელდოფი 25 წლის ასაკში გარდაიცვალა 7 აპრილს, 2014 წელს, კენტის საგრაფოში მდებარე სახლში. კენტის პოლიციის პირველად განცხადებაში ნათქვამია: „ამ დროისთვის სიკვდილი განიხილიბა როგორც უეცარი და ამოუხსნელი“. ჩატარებულმა გვამის ტოქსიკოლოგიურმა ექსპერტიზამ სიკვდილის მიზეზად ჰეროინის ზედოზირება დაასახელა. ამავე დროს, კენტის პოლიციის ანგარიშში ნათქვამია, რომ ჩხრეკის შედეგად პიჩეს გელდოფის სახლში ნაპოვნი იქნა 6.5 გრამი ჰეროინი. ↑ Whoop its my birthday! Today should be fun ↑ Peaches Geldof's Husband Maxwell Drummey Files for Divorce ↑ Peaches Geldof unveils a happy and healthy Astala | DailyMail ↑ Peaches Geldof found dead at home | Mail Online - Daily Mail ↑ Peaches Geldof died of heroin overdose, inquest rules. bbc.com. 23.07.2014
Home (Depeche Mode-ის სიმღერა)

„Home“ — ინგლისური ელექტრონული ჯგუფ Depeche Mode-ის სიმღერა და სინგლი. იგი გამოიცა ბრიტანეთში, 1997 წლის 16 ივნისს, როგორც მესამე სინგლი სტუდიური ალბომიდან Ultra. "Home (Jedi Knights Remix (Drowning in Time))" (7:02) "Home (Air "Around the Golf" Remix)" (3:57) "Home (LFO Meant to Be)" (4:26) "Home (Grantby Mix)" (4:39) (რემიქსი - დენ გრიგსონი) "Home" (5:46) "Home (Air "Around the Golf" Remix)" (3:57) "Home (LFO Meant to Be)" (4:26) "Home (The Noodles & The Damage Done)" (6:36) (რემიქსი - Skylab) "Home (Jedi Knights Remix (Drowning in Time))" (7:02) "Home (Grantby Mix)" (4:39) "Barrel of a Gun (საკონცერტო)" (6:02) "It's No Good (საკონცერტო)" (4:06) "Home" (5:46) "Home (Air "Around the Golf" Remix)" (3:56) "Home (LFO Meant to Be)" (4:26) "Home (The Noodles & The Damage Done)" (6:36) "Home (Jedi Knights Remix (Drowning in Time))" (7:01) "Home (Grantby Mix)" (4:40) "Barrel of a Gun (საკონცერტო)" (6:02) "It's No Good (საკონცერტო)" (4:06) ეს არის 2004 წლის ხელახალი გამოცემა "Home (Jedi Knights Remix (Drowning in Time))" (7:02) "Home (Air "Around the Golf" Remix)" (3:57) "Home (LFO Meant to Be)" (4:26) "Home (Grantby Mix)" (4:39) (რემიქსი - დენ გრიგსონი) "Home (რადიოს ვერსია)" (3:59) "Home (ალბომის ვერსია)" (5:50) "Home (ინსტრუმენტული)" (3:59) "Home (რადიოს ვერსია)" (3:59) "Home (Air "Around the Golf" Remix)" (3:56) ყველა სიმღერის ავტორია მარტინ გორი წამყვანი ვოკალი "Home"-ში - მარტინ გორი, წამყვანი ვოკალი სიმღერებში "Barrel of a Gun" და "It's No Good" - დეივ გეენი ცოცხალი სიმღერები ჩაწერილია 1997 წლის 10 აპრილს, Adrenalin Village-ში (ლონდონი, ინგლისი). ინფორმაცია სინგლის შესახებ ჯგუფის ოფიციალურ საიტზე